ৰণবীৰ সিং

**ৰণবীৰ সিং জগজীৎ সিং ভৱনানী** (; জন্ম ৬ জুলাই ১৯৮৫) এগৰাকী ভাৰতীয় অভিনেতা। তেওঁ প্ৰধানকৈ হিন্দী চলচ্চিত্ৰত কাম কৰে। তেওঁ পাঁচটা ফিল্মফেয়াৰ বঁটাকে ধৰি কেইবাটাও বঁটা-সন্মান লাভ কৰিছে। সিং, সৰ্বাধিক পাৰিশ্ৰমিক পোৱা ভাৰতীয় অভিনেতাসকলৰ ভিতৰত অন্যতম আৰু ২০১২ চনৰপৰা *ফৰ্বছ ইণ্ডিয়া*ৰ চেলিব্ৰিটী ১০০ তালিকাত অন্তৰ্ভুক্ত হৈ আছে। 

ইণ্ডিয়ানা ইউনিভাৰ্চিটি ব্লুমিংটনৰপৰা স্নাতক ডিগ্ৰী লাভ কৰাৰ পাছত তেওঁ যশ ৰাজ ফিল্মছৰ ৰোমাণ্টিক কমেডী *বেণ্ড বাজা বাৰাত* (২০১০)ত মুখ্য চৰিত্ৰত অভিনয়েৰে ছবিজগতত আত্মপ্ৰকাশ কৰে। ছবিখনৰ বাবে তেওঁ শ্ৰেষ্ঠ নৱাগত অভিনেতাৰ ফিল্মফেয়াৰ বঁটা লাভ কৰে। *লুটেৰা* (২০১৩) নামৰ ছবিখনত তেওঁ এজন বিষাদগ্ৰস্ত চোৰৰ চৰিত্ৰত অভিনয় কৰাৰ বাবে প্ৰশংসা লাভ কৰে আৰু সঞ্জয় লীলা ভণশালীৰ পিৰিয়ড ড্ৰামা *গʼলিয়ʼ কি ৰাছলীলা ৰাম-লীলা* (২০১৩) আৰু *বাজিৰাও মস্তানী* (২০১৫)ৰ সৈতে একাধিক সহযোগিতাৰ জৰিয়তে নিজকে এজন আগশাৰীৰ অভিনেতা হিচাপে প্ৰতিষ্ঠা কৰে। ভণশালীৰ *[[পদ্মাৱত (২০১৮ চনৰ চলচ্চিত্ৰ)|পদ্মাৱত]]* (২০১৮)ত চুলতান আলাউদ্দিন খালজীৰ চৰিত্ৰত অভিনয় কৰাৰ বাবে সিঙে ব্যাপক প্ৰশংসা লাভ কৰে। *পদ্মাৱত*খন তেওঁৰ সৰ্বাধিক উপাৰ্জনকাৰী মুক্তি হিচাপে আত্মপ্ৰকাশ কৰে আৰু তেওঁক শ্ৰেষ্ঠ অভিনেতাৰ বাবে ফিল্মফেয়াৰ সমালোচক বঁটা লাভ কৰে। 

তেওঁ একশ্যনধৰ্মী চলচ্চিত্ৰ *চিম্বা* (২০১৮)ত অভিনয়েৰে অধিক ব্যাৱসায়িক সফলতা লাভ কৰে, সংগীতধৰ্মী নাট্য ছবি*গালি বয়* (২০১৯)ত সিঙৰ উচ্চাকাংক্ষী ৰেপাৰ হিচাপে অভিনয় আৰু ক্ৰীড়ামূলক ছবি *৮৩* (২০২১)ত কপিল দেৱৰ চৰিত্ৰ ৰূপায়ণৰ বাবে তেওঁ দুটাকৈ শ্ৰেষ্ঠ অভিনেতাৰ ফিল্মফেয়াৰ বঁটা লাভ কৰে। এই সফলতাৰ পিছত দুখন বাণিজ্যিকভাৱে অসফল ছবি, তেওঁ কৰণ জোহৰৰ ৰোমাণ্টিক কমেডীধৰ্মী ছবি *ৰকি আৰু ৰাণী কি প্ৰেম কাহানী* (২০২৩)ত অভিনয় কৰে। এই ছবিখনত অভিনয়ৰ বাবে তেওঁ ফিল্মফেয়াৰত শ্ৰেষ্ঠ অভিনেতাৰ আন এখন মনোনয়ন-পত্ৰ লাভ কৰে। 

অভিনয়ৰ উপৰি তেওঁ কেইবাটাও ব্ৰেণ্ড আৰু প্ৰডাক্টৰ বিশিষ্ট এণ্ডাৰছাৰ। তেওঁৰ ছবি *গলী বয়* (২০১৯)ত গীত আৰু ৰেপৰ সৈতে তেওঁ গায়ন-বায়নৰ ক্ষেত্ৰতো পদাৰ্পণ কৰিছিল। তেওঁ তেওঁৰ সহ-অভিনেত্ৰী দীপিকা পাডুকনৰ সৈতে বিবাহপাশত আবদ্ধ হয়। দম্পতীটোৰ এগৰাকী কন্যা সন্তান আছে। অফ-স্ক্ৰীণত তেওঁ নিজৰ আড়ম্বৰপূৰ্ণ ফেশ্বন চেন্সৰ বাবে পৰিচিত। 

## প্ৰাৰম্ভিক জীৱন আৰু পটভূমি
১৯৮৫ চনৰ ৬ জুলাই তাৰিখে, ভাৰতৰ মহাৰাষ্ট্ৰৰ বম্বে (বৰ্তমান মুম্বাই)ৰ এটা সিন্ধী পৰিয়ালত অঞ্জু আৰু জগজিৎ সিং ভৱনানীৰ ঘৰত ৰণবীৰ সিং ভৱনানীৰ জন্ম হৈছিল। ভাৰত বিভাজনৰ সময়ত তেওঁৰ ককা-আইতা সিন্ধু প্ৰদেশ (বৰ্তমানৰ পাকিস্তানত)ৰ কৰাচীৰ পৰা বম্বেলৈ গুচি যায়। তেওঁৰ জ্যেষ্ঠ ভগ্নীৰ নাম ঋতিকা ভৱননী। সিঙে ব্যাখ্যা কৰে যে তেওঁ নিজৰ উপাধি ভৱনানী বাদ দিছিল, কিয়নো তেওঁ অনুভৱ কৰিছিল যে নামটো "বহুত দীঘল, বহুত চিলেবল" হʼলহেঁতেন, যাৰ ফলত তেওঁৰ ব্ৰেণ্ডক "বিক্ৰীযোগ্য সামগ্ৰী" বুলি ক্ষুদ্ৰ কৰি তুলিছিল। সিঙৰ আইতাকো আছিল এগৰাকী চৰিত্ৰ-অভিনেত্ৰী চান্দ বাৰ্ক, যি পাঞ্জাবী খ্ৰীষ্টান পৰিয়ালত জন্মগ্ৰহণ কৰিছিল। বাৰ্ক, স্বাধীনতাৰ পিছত পাকিস্তানৰ সক্ৰিয় কূটনীতিবিদ আৰু লেখক চেমুৱেল মাৰ্টিন বাৰ্কৰ ভগ্নী আছিল। সিঙৰ মাতৃৰ কাজিন সুনীতা কাপুৰ (জন্ম ভৱনানী), অভিনেতা অনিল কাপুৰৰ সৈতে বিবাহপাশত আবদ্ধ হয়।

সিঙে সদায় অভিনেতা হোৱাৰ আকাংক্ষা কৰিছিল, কেইবাখনো স্কুলীয়া নাটক আৰু বিতৰ্কত অংশগ্ৰহণ কৰিছিল। কিন্তু মুম্বাইৰ এইচ আৰ কলেজ অৱ কমাৰ্চ এণ্ড ইকনমিক্সত যোগদান কৰাৰ পাছত সিঙে উপলব্ধি কৰিছিল যে চলচ্চিত্ৰ জগতত বিৰতি পোৱাটো সহজ নহয়। অভিনয়ৰ ধাৰণাটো "বহুত দূৰৈৰ" বুলি অনুভৱ কৰি সিঙে সৃষ্টিশীল লেখাৰ ওপৰত গুৰুত্ব আৰোপ কৰিছিল। আমেৰিকালৈ যায় আৰু ২০০৮ চনত ইণ্ডিয়ানা বিশ্ববিদ্যালয় ব্লুমিংটনৰপৰা দূৰসংযোগ বিভাগত স্নাতক ডিগ্ৰী লাভ কৰিছিল।

২০০৭ চনত পঢ়া-শুনা সম্পূৰ্ণ কৰি মুম্বাইলৈ উভতি অহাৰ পাছত সিঙে কেইবছৰমান কপিৰাইটাৰ হিচাপে বিজ্ঞাপনৰ কাম কৰে, অʼ এণ্ড এম আৰু জে ৱালটাৰ থম্পছনৰ দৰে এজেন্সীৰ সৈতে। তেওঁ সহকাৰী পৰিচালক হিচাপেও কাম কৰিছিল যদিও অভিনয়ৰ বাবে এৰি থৈ গৈছিল। তাৰ পিছত তেওঁ নিজৰ পৰ্টফলিঅ’টো পৰিচালকসকললৈ প্ৰেৰণ কৰাৰ সিদ্ধান্ত লয়। তেওঁ সকলো ধৰণৰ অডিচনৰ বাবে গৈছিল, কিন্তু কোনো ভাল সুযোগ নাপালে, আনহাতে কেৱল সৰু সৰু চৰিত্ৰৰ বাবে ফোন পাইছিল: "সকলো ইমানেই অন্ধকাৰ আছিল। ই অতি হতাশাজনক আছিল। কেতিয়াবা মই ভাবিছিলো যে মই সঠিক কাম কৰিছো নে নাই।" 

## তথ্য উৎস

## বাহ্যিক সংযোগ
* 
* 
* 
 

শ্ৰেণী:জী চিনে বঁটা বিজয়ী
শ্ৰেণী:আন্তঃৰাষ্ট্ৰীয় ভাৰতীয় চলচ্চিত্ৰ একাডেমী বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:মুম্বাইৰ অভিনেতা
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:জীৱিত ব্যক্তি
শ্ৰেণী:ভাৰতীয় অভিনয় শিল্পী
শ্ৰেণী:ভাৰতীয় ব্যক্তি
শ্ৰেণী:ভাৰতীয় অভিনেতা
শ্ৰেণী:দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা বিজয়ী